За ўдзел у акцыі 8 верасня таксама быў прыцягнуты да адказнасці апазіцыйны палітык Уладзімір Някляеў і магілёўскі актывіст Станіслаў Паўлінковіч. Някляеў адбыў сямісуткавы арышт у Цэнтры ізаляцыі правапарушальнікаў, адкуль вызваліўся 22 верасня, Паўлінковіча пакаралі штрафам у 460 рублёў. У судзе Партызанскага раёна Мінска 28 верасня вынесена пастанова аб прыцягненні да адміністрацыйнай адказнасці актывіста Антона Жылко. Суддзя Іван Неўмяржыцкі пакараў актывіста штрафам у памеры 50 базавых велічынь (1 150 рублёў). Вячаслаў Сіўчык за тую ж акцыю аштрафаваны на 45 базавых велічынь.